57. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 24721/1130 της 21/27 Φεβρ. 1974  (ΦΕΚ Β΄ 233) Περί μειώσεως του κατά τας διατάξεις του Ν.Δ. 533/1970 χρόνου πραγματικής υπηρεσίας εις θέσεις εκτός των ορίων της τέως Διοικήσεως Πρωτευούσης δια τους υπαλλήλους επί βαθμοίς 5ω-4ω του Α1 Κλάδου Δημοσιονομικού του Γενικού Λογιστηρίου του Κράτους. Έχοντες υπ’ όψει: 1.Τας διατάξεις: α)Του υπ’ αριθ. 862/1960 Β.Δ/τος «περί οργανώσεως του Γενικού Λογιστηρίου του Κράτους». β)Του υπ’ αριθ. 691/1970 Β.Δ/τος «περί συστάσεως κοινών κλάδων, συγχωνεύσεως ομοειδών τοιούτων και κατανομής των τακτικών θέσεων των πολιτικών υπαλλήλων του Γενικού Λογιστηρίου του Κράτους» ως τούτο ετροποποιήθη μεταγενεστέρως. γ)Του άρθρ. 1 παρ. 3 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς» ως τούτο ετροποποιήθη μεταγενεστέρως.  δ)Της παρ. 7 του άρθρ. 40 του Ν.Δ. 175/1973 «περί Υπουργικού Συμβουλίου και Υπουργείων» ως και της παρ. 1 του άρθρ. 3 του Ν.Δ. 267/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 2.Την υπ’ αριθ. Λ7/8/5/7.10.1970 κοινήν απόφασιν των Υπουργών Εσωτερικών, Οικονομικών και Αναπληρωτού Υπουργού Προεδρίας της Κυβερνήσεως «περί οργανώσεως των Περιφερειακών Υπηρεσιών του Γενικού Λογιστηρίου του Κράτους του Υπουργείου Οικονομικών» (ΦΕΚ 776/Β΄/1970) και  3.Το γεγονός ότι αι προβλεπόμεναι παρά ταις Περιφερειακαίς Υπηρεσίαις, εκτός των ορίων της τέως Διοικήσεως Πρωτευούσης θέσεις των επί βαθμοίς 5ω-4ω υπαλλήλων του Κλάδου Α1-Δημοσιονομικού του Γ.Λ. Κράτους, εν συγκρίσει προς το σύνολον των αντιστοίχων κεντρικών θέσεων του αυτού Κλάδου, δεν επαρκούν δια την συμπλήρωσιν του κατά τας διατάξεις του άρθρ. 1 του προδιαληφθέντος Ν.Δ. 533/1970 και του τροποποιητικού τούτου ομοίου υπ’ αριθ. 130/1973 απαιτουμένου, κατά περίπτωσιν, χρόνου υπηρετήσεως εν αυταίς υπό των υπαλλήλων του Κλάδου τούτου, αποφασίζομεν: Περιορίζομεν εις εν και ήμισυ έτος κατ’ ελάχιστον όριον, τον κατά την παρ. 2 του άρθρ. 1 του Ν.Δ. 533/1970, ως αύτη αντικαθεστάθη δια του άρθρ. 1 του Ν.Δ. 130/1973, απαιτούμενον χρόνον πραγματικής υπηρεσίας, εις θέσεις εκτός των ορίων της τέως Διοικήσεως Πρωτευούσης, δια τους υπαλλήλους επί βαθμοίς 5ω-4ω του Κλάδου Α1-Δημοσιονομικού του Γενικού Λογιστηρίου του Κράτους. Η παρούσα δημοσιευθήτω δια της Εφημερίδος της Κυβερνήσεως. 